โค้งสุดท้ายงาน OTOP City 2022  ประชาชร่วมชมช็อปสินค้าในงานคึกคัก ด้านผลิตภัณฑ์ไทยยังเป็นสินค้ายอดนิยม
งาน OTOP City 2022 ศูนย์แสดงสินค้าและการประชุม อิมแพ็ค เมืองทองธานี ที่จัดขึ้นตามแนวคิด “มอบความสุขจากภูมิปัญญา ส่งต่อคุณค่าจากฝีมือคนไทย” ประชาชนยังเข้าร่วมชมและเลือกซื้อสินค้าคุณภาพจากหลากหลายชุมชน ที่รวบรวมมาไว้ภายในงาน ทั้งเสื้อผ้าและเครื่องแต่งกาย ของใช้ตกแต่งภายในบ้าน ผลิตภัณฑ์อาหารที่มีชื่อเสียงของแต่ละชุมชน และหนึ่งในสินค้าที่ยังได้รับความนิยมอย่างต่อเนื่องคือ ผ้าไทย  ที่มีการจัดโซนผ้าไทยใส่สนุกและรวบรวมผลิตภัณฑ์ผ้าไทยที่มีชื่อเสียงจากหลากหลายจังหวัด โดยหนึ่งในประชาชนที่เข้าร่วมงาน กล่าวว่า  มาร่วมงานโอทอปเป็นประจำทุกปีตั้งแต่ช่วงก่อนเกิดโควิด-19 โดยมาร่วมงานครั้งนี้สนใจในผลิตภัณฑ์ผ้าไทยสำหรับสวมใส่ด้วยตนเองเป็นพิเศษ ซึ่งผลิตภัณฑ์ที่นำมาจัดจำหน่ายภายในงานนอกจากสวยงามแล้วยังมีให้เลือกหลากหลายในราคาที่เอื้อมถึงได้ด้วยด้านนายธงทอง วันลักษณ์ ผู้ประกอบการผ้าไหมไทยจากจังหวัดสุรินทร์  กล่าวว่า สินค้าผ้าไทยของทางร้านได้รับการตอบรับจากลูกค้าภายในงานเป็นอย่างดี โดยผ้าไหมมัดหมี่ถือเป็นสินค้าที่มีชื่อเสียงของจังหวัดสุรินทร์  สำหรับทางร้านมีผ้าไหมที่ใช้เทคนิคไล่ระดับสี มีความแตกต่าง ทันสมัยตอบโจทย์กับความต้องการของผู้บริโภคร้ราคาขายตั้งแต่ละ 1,000 บาทขึ้นไปสำหรับผู้ที่สนใจ ยังสามารถเข้าร่วมงาน OTOP City 2022 ได้ถึง 25 ธันวาคมนี้ ณ ชาเลนเจอร์ฮอลล์ 1-3 ศูนย์แสดงสินค้าและการประชุม อิมแพ็ค เมืองทองธานี